CELEX: 32007D0117
Language: mt
Date: 2007-02-15 00:00:00
Title: 2007/117/KE: Deċiżjoni tal-Kunsill tal- 15 ta’ Frar 2007 li temenda d-Deċiżjoni tal-Kunsill tas- 27 ta' Marzu 2000 li tawtorizza lid-Direttur ta' l-Europol jidħol f'negozjati dwar ftehim ma' Stati terzi u korpi mhux relatati ma' l-UE

8.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               108
            
         DEĊIŻJONI TAL-KUNSILL
   tal-15 ta’ Frar 2007
   li temenda d-Deċiżjoni tal-Kunsill tas-27 ta' Marzu 2000 li tawtorizza lid-Direttur ta' l-Europol jidħol f'negozjati dwar ftehim ma' Stati terzi u korpi mhux relatati ma' l-UE
   (2007/117/KE)
   IL-KUNSILL TA’ L-UNJONI EWROPEA,
   Wara li kkunsidra l-Artikolu 42(2), l-Artikolu 10(4) u l-Artikolu 18 tal-Konvenzjoni dwar l-istabbiliment ta’ Uffiċċju Ewropew tal-Pulizija (Konvenzjoni ta' l-Europol) (1),
   Wara li kkunsidra l-Att tal-Kunsill tat-3 ta’ Novembru 1998 li jistabbilixxi regoli li jiggvernaw ir-relazzjonijiet esterni tal-Europol ma' Stati terzi u korpi mhux relatati ma' l-Unjoni Ewropea (2), u b’mod partikolari l-Artikolu 2 ta’ dak l-Att,
   Wara li kkunsidra l-Att tal-Kunsill tat-3 ta’ Novembru 1998 li jistabbilixxi regoli li jiggvernaw ir-riċeviment ta’ informazzjoni mill-Europol mingħand partijiet terzi (3), u b’mod partikolari l-Artikolu 2 ta’ dak l-Att,
   Wara li kkunsidra l-Att tal-Kunsill tat-12 ta’ Marzu 1999 li jadotta r-regoli li jiggvernaw it-trasmissjoni ta’ data personali mill-Europol lil Stati terzi u korpi terzi (4), u b’mod partikolari l-Artikoli 2 u 3 ta’ dak l-Att,
   Billi:
   
               (1)
            
            
               Ħtiġiet operattivi u l-ħtieġa li jiġu miġġielda b'mod effettiv il-forom organizzati tal-kriminalità permezz ta' l-Europol, jeħtieġu li l-Montenegro tiġi miżjuda mal-lista ta' Stati terzi li magħhom id-Direttur ta' l-Europol hu awtorizzat jibda negozjati.
            
         
               (2)
            
            
               Id-Deċiżjoni tal-Kunsill tas-27 ta' Marzu 2000 (5) għandha għalhekk tiġi emendata,
            
         IDDEĊIEDA KIF ĠEJ:
   Artikolu 1
   Id-Deċiżjoni tal-Kunsill tas-27 ta' Marzu 2000 hi hawn emendata kif gej: fl-Artikolu 2(1), taħt l-intestatura “Stati Terzi”, l-Istati li ġejjin għandhom jiġu miżjuda mal-lista alfabetika:
   
               “—
            
            
               Montenegro”;
            
         Artikolu 2
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fil-jum wara li tiġi adottata.
   
      Magħmul fi Brussell, 15 ta’ Frar 2007.
      
         
            Għall-Kummissjoni
         
         
            Il-President
         
         W. SCHÄUBLE
      
   
   
      (1)  ĠU C 316, 27.11.1995, p. 2. Konvenzjoni kif emendata l-aħħar bi Protokoll li jemenda dik il-Konvenzjoni (ĠU C 2, 6.1.2004, p. 1).
   
      (2)  ĠU C 26, 30.1.1999, p. 19.
   
      (3)  ĠU C 26, 30.1.1999, p. 17.
   
      (4)  ĠU C 88, 30.3.1999, p. 1. Att tal-Kunsill kif emendat bl-Att tal-Kunsill tat-28 ta' Frar 2002 (ĠU C 76, 27.3.2002, p. 1).
   
      (5)  ĠU C 106, 13.4.2000, p. 1. Id-Deċiżjoni kif emendata l-aħħar bid-Deċiżjoni tal-Kunsill ta' l-4 ta' Diċembru 2006 (ĠU L 311, 19.12.2006, p. 10).